अल नदवा

अल नदवा () अर्थ मञ्च, एसियाली राष्ट्र सउदी अरबको मक्कामा आधारित  एक अरबी भाषाको दैनिक समाचार पत्र थियो। यो दैनिक समाचार पत्र सन् १९५८ देखि २०१३ सम्म प्रकाशित भएको थियो।

 इतिहास 

अल नदवाको स्थापना सन् १९५८ मा मक्कामा भएको थियो। यस दैनिक समाचार पत्रको संस्थापक अहमद अल सुबाई हुन्। वास्तवमा अल नादवालाई अर्को पत्रिका हेरा ( इस्लाममा पवित्र पहाडको नाम) को साथ यसको हालको नाममा समाहित गरिएको थियो। 

उक्त पत्रिकाको प्रकाशक मक्का छापा तथा सूचना स्थापना थियो। अब्दुलाजीज बिन मोहिद्दिन खोजा प्रकाशन र छापाका लागि मक्का प्रतिष्ठानको साधारण सभाका अध्यक्ष थिए। यसका संस्थापक अहमद बिन सालेह थिए।

सन् २००३ मा, यस समाचार पत्रले गम्भीर आर्थिक कठिनाई सामना गरेको थियो। फेब्रुअरी २०१३ मा, यो तिर्न बाँकी आर्थिक बक्यौताको कारण बन्द भएको थियो।  

यस समाचार पत्रलाई सरकारको समर्थकको रूपमा लिन्थ्यो। यसलाई धार्मिक रूढीवादी समाचार पत्रको रूपमा पनि वर्णन गरिएको थियो। सन् १९९० को दशकको सुरुमा पत्रिकाको अनुमानित वितरण २५,०००  र ३०,००० बीचमा रहेको थियो। सन् २००३ मा यसको वितरण ३०,००० रहेको थियो।

यद्यपि पत्रिकाको उच्च वितरणको स्तर भने रहेको थिएन, तर यसले मक्काको गृहनगरका लागि समाचार पत्र बन्न र राम्रो सम्पादकीय लेखन परिणामको रूपमा एक विशेष स्थिति प्राप्त गरेको थियो।

सानो वितरणमा यसको प्रभाव देखिन गाह्रो बनाउने भन्दै अमेरिकी कूटनीतिक सञ्जालहरूले सङ्केत गरेका थिए।

 प्रकाशित सामग्रीहरू 

साउदी सरकारले यस घटनाको सम्बन्धमा स्पष्ट आधिकारिक अडान प्रस्तुत गर्नु भन्दा पूर्व सन् १९९० मा अल नदवाले कुवेतमा इराकी आक्रमणको निन्दा गर्ने एक मात्र समाचार पत्र हो भनेर अमेरिकी कूटनीतिक सञ्जाले बताएका थिए। यसको अतिरिक्त, सन् १९९० को दशकमा चरमपन्थी धारणाको आलोचना गर्दै लेखका श्रृङ्खलाहरू यस पत्रिका प्रकाशित भएको थियो। 
यी आलोचनाहरूको लक्ष्य प्रारम्भमा सुडानी हसन अल तुराबी जस्ता गैर साउदी इस्लामिक व्यक्तित्वहरू रहेका थिए। यद्यपि, पछि यस समाचार पत्रले सफार अल हवाली र अयध अल कर्नीको आलोचना गर्न थालेको थियो। 
यी दुई साउदी इस्लामी व्यक्तिहरूको बिरूद्ध गरिएको आलोचनाले जनतामा क्रोधको कारक बनेको थियो। परिणाम स्वरूप, स्तम्भकार यूसुफ दमानहौरीलाई समाचार पत्रको सम्पादक विभागबाट हटाइएको थियो। यस समाचार पत्र सउदीका अन्य दैनिक समाचार पत्र जस्तो नभई सन् २००२ मा मक्कामा कन्या विद्यालयमा आगजनीको घटनाको बारेमा पनि आफ्नो विचार सार्वजनिक गरेको थियो। मुत्तावाले (इस्लामी धार्मिक प्रहरी) उद्धारकर्मीहरूको प्रयासलाई रोक्न खोज्दा पन्ध्र कन्या विद्यार्थीको मृत्यु भएको थियो।
यसबाहेक, उक्त कागजका तत्कालीन सम्पादक प्रमुख अब्दुल रहमान साद अलोराबीले पीडित र जीवित कन्या विद्यार्थीहरूको परिवारका महिलासँग अन्तर्वार्ताका लागि महिला पत्रकारहरूलाई रोजगारी प्रदान गरेका थिए।

यस समाचार पत्रले खुला रूपमा नकारात्मक शारीरिक अवस्थाहरूको बारेमा प्रतिवेदन प्रस्तुत गरेको थियो। 

 सन्दर्भ सामग्रीहरू 

 बाह्य कडीहरू 

श्रेणी:साउदी अरबका पत्रिकाहरू
श्रेणी:अरबी भाषाका पत्रिकाहरू